CHIC เคาะราคา “ไอพีโอ” 0.90 บาท เปิดจอง 18-21 ก.ค.นี้
CHIC กำหนดราคาขาย “ไอพีโอ” ที่ 0.90 บาทต่อหุ้น เปิดจองซื้อ 18-20 ก.ค. และ 21 ก.ค. 65 คาดได้รับเงินราว 308.74 ล้านบาท รองรับการขยายสาขา-คืนเงินกู้ยืมสถาบัน
CHIC กำหนดราคาขาย “ไอพีโอ” ที่ 0.90 บาทต่อหุ้น เปิดจองซื้อ 18-20 ก.ค. และ 21 ก.ค. 65 คาดได้รับเงินราว 308.74 ล้านบาท รองรับการขยายสาขา-คืนเงินกู้ยืมสถาบัน
14 ก.ค. 2565

บริษัท ชิค รีพับบลิค จำกัด (มหาชน) หรือ CHIC กำหนดราคาเสนอขายหุ้นสามัญเพิ่มทุนให้กับประชาชนเป็นครั้งแรก (IPO) ที่ 0.90 บาท/หุ้น โดยมีจำนวนหุ้น IPO ที่เสนอขายในครั้งนี้ 360 ล้านหุ้น มูลค่าที่ตราไว้หุ้นละ 0.50 บาท คิดเป็น 26.47% ของจำนวนหุ้นทั้งหมดหลังเสนอขาย IPO และมีที่ปรึกษาทางการเงิน คือ บล.เมย์แบงก์ (ประเทศไทย)
โดยการเสนอขาย IPO ของ CHIC ในครั้งนี้ได้กำหนดเปิดให้จองซื้อในวันที่ 18-20 ก.ค. 65 และ 21 ก.ค. 65 ผ่านช่องทางของผู้จัดการการจัดจำหน่ายและรับประกันการจำหน่ายร่วม ได้แก่ บล.เมย์แบงก์ (ประเทศไทย), บล.เอเซีย พลัส, บล.แลนด์ แอนด์ เฮ้าส์ และช่องทางของผู้จัดจำหน่ายและรับประกันการจำหน่าย ได้แก่ บล.เคทีบีเอสที และ บล.กรุงศรี
สำหรับเงินระดมทุนจาก IPO ในครั้งนี้คาดว่าจะได้รับราว 308.74 ล้านบาท เพื่อรองรับการขยายสาขาใหม่ 60 ล้านบาท การปรับปรุงพื้นที่และขยายพื้นที่เช่าร้านค้า 38 ล้านบาท และคืนเงินกู้ยืมสถาบันการเงิน 117 ล้านบาท ส่วนที่เหลืออีก 93.74 ล้านบาท จะใช้เป็นเงินทุนหมุนเวียนของบริษัท